02.07.2021

**Владимир Уйба нуӧдіс Выль коронавирус инфекция паськалӧмлы паныд удж нуӧдан республиканскӧй оперативнӧй штаблысь заседание**

Кывзӧма докладъяс регионын санитарно-эпидемиологическӧй обстановка, COVID-19 паськалӧмлы паныд примитан мераяс йылысь, сёрни муніс и ӧткымын дзескӧдан мера нюжӧдӧм йылысь.

Коронавирусӧн висьысьяслӧн лыдыс водзӧ содӧ. COVID-19-ӧн да пневмонияӧн висьысь пациентъяслы дасьтӧма 14 медицина организацияын 2 269 койка, на лыдысь 1 963 койка абу нин прӧст. COVID-19-ӧн висьӧм бӧрын пациентъясӧс тырвыйӧ бурдӧдӧм вылӧ дасьтӧны «Лӧзым» санаторийын 150 койка, «Кедр» челядьлы санаторийын 150 койка.

Выль коронавирус инфекцияысь прививка вӧчӧма 139 613 морт. Помалісны вакцинациясӧ (сюйӧма I да II компонентсӧ) 106 658 морт. Вакцинируйтӧны Коми Республикаса 23 медицина организацияын. Котыртӧма прививка вӧчысь 175 бригада да 30 мобильнӧй вакцинируйтан пункт. Кырымалӧма прикрепитӧм олысьясӧс иммунизируйтӧм могысь вакцина вайӧм йылысь артмӧдчӧмъяс аспом медицина организацияяскӧд, а сідзжӧ МВД поликлиникакӧд.

Ӧні видлавсьӧ позянлун пыртны Коми Республикаын олысьяслысь декретируйтӧм группаяс COVID-19 выль коронавирус инфекцияысь быть вакцинируйтӧм. Декретируйтӧмаяс лыдын чина йӧз да организацияясын уджалысьяс, кодъяслӧн уджыс йитчӧма юан ва да сёян вӧчӧмкӧд, нуӧм-вайӧмкӧд, вузалӧмкӧд, челядьӧс быдтӧм-велӧдӧмкӧд, олысьясӧс коммунальнӧя, транспортнӧя да бытӧвӧя могмӧдӧмкӧд, медицина да финансӧвӧй организацияясын, уна мога шӧринъясын, поштаын, культура, прӧст кад коллялан да спорт учреждениеясын уджалысьяс, а сідзжӧ канму да муниципальнӧй служащӧйяс. Республикаын татшӧм уджалысьыс 94 сюрс гӧгӧр морт. Декретируйтӧмаясӧс быть вакцинируйтӧмсӧ пыртӧма нин Россия Федерацияса 24 субъектын.

«Татшӧм нормасӧ пыртӧмыс збыль колана, - гӧгӧрвоӧдіс Владимир Уйба. - «Дельта» вируслӧн выль штаммыс ӧти мортсянь мӧд вылӧ кокниа вуджӧ, сійӧ зэв ӧдйӧ кӧвъясьӧ. Ӧти висьмӧм морт вермӧ заразитны 5-6 мортӧс. Выль штаммлӧн тӧдчытӧм кадколастыс дженьыдджык. И ті аддзанныд, кутшӧм ӧдйӧ тырӧны висьысьясӧн больнича койкаяс. Колӧ пасйыны, мый висьӧмыс мунӧ сьӧкыдджыка, весиг челядьлӧн. Жаль, но висьмӧм челядьлӧн лыдыс содӧ. Кольӧм кадколастӧ кӧ висьмис 30-40 кага, да висисны кокниа либӧ тӧдчытӧг, талун больничаӧ веськаліс нин 51 кага. Та вӧсна миянлы быть ковмас пыртны тайӧ нормасӧ, кыдзи вӧчисны Россия Федерацияса 24 регионын, но сӧмын сы бӧрын, кор лоасны колана условиеяс да колана мында вакцина».

Уськӧдам тӧд вылӧ, мый Коми Республикаса Юралысь ыстіс письмӧяс Россияса Веськӧдлан котырӧн Юрнуӧдысьӧс вежысь Татьяна Голиковалы да Россияса йӧзлысь дзоньвидзалун видзан министр Михаил Мурашколы, кӧні корӧ кыдз позьӧ ӧдйӧджык мӧдӧдны Коми Республикаӧ содтӧд 70 сюрс доза вакцина.

Республикаын COVID-19-ӧн висьысьяслы медицина отсӧг сетӧ 1 862 медицина уджалысь (525 врач, 1236 шӧр медицина уджалысь, 101 ичӧт медицина персонал).

Такӧд ӧттшӧтш выль коронавирус инфекция паськалігӧн регионса йӧзлысь дзоньвидзалун видзан системаын оз тырмыны медицина уджалысьяс. Дасьтӧма Россияса оборона министерствоӧ ходатайство, кӧні корӧма отсавны кыскыны Коми Республикаса медицина организацияясӧ специалистъясӧс.

Сідзжӧ Республиканскӧй оперативнӧй штаблӧн заседание дырйи видлалісны ичӧт да шӧр предпринимательство субъектъяслы отсалан мераяс серти вӧзйӧмъяс. Тайӧ субъектъяслы вермас лоны медся сьӧкыд, регионын санитарно-эпидемиологическӧй обстановка вӧсна пыртасны кӧ содтӧд дзескӧдӧмъяс.

02.07.2021

Владимир Уйба провёл заседание Республиканского оперативного штаба по противодействию распространению новой коронавирусной инфекции

Заслушаны доклады о санитарно-эпидемиологической обстановке в регионе, принимаемых мерах по противодействию эпидемическому распространению COVID-19, рассмотрены вопросы о продлении некоторых ограничительных мер.

Число заболевших коронавирусом продолжает расти. Развёрнуты и готовы под приём пациентов с COVID-19 и пневмонией в 14 медицинских организациях 2 269 коек, из них заняты 1 963 койки. Проводится развёртывание коек для долечивания пациентов с COVID-19 в ГАУ РК «Санаторий «Лозым» (150 коек), на базе ГБУЗ РК «Детский санаторий «Кедр» (150 коек).

Привито против новой коронавирусной инфекции 139 613 человек. Завершили вакцинацию (введены I и II компоненты) 106 658 человек. Вакцинация проводится в 23 медицинских организациях Республики Коми. Организовано 175 прививочных бригад и 30 мобильных пунктов вакцинации. Заключены соглашения с частными медицинскими организациями, а также с поликлиникой МВД о передаче вакцины для иммунизации прикрепленного населения.

Сейчас рассматривается возможность введения на территории Республики Коми нормы обязательной вакцинации против новой коронавирусной инфекции COVID-19 декретированных групп граждан – должностных лиц и работников организаций, деятельность которых связана с производством, хранением, транспортировкой и реализацией пищевых продуктов и питьевой воды, воспитанием и обучением детей, коммунальным, транспортным и бытовым обслуживанием населения, медицинских, финансовых организаций, МФЦ, почтовой службы, учреждений культуры, досуга и спорта, а также государственных и муниципальных служащих. К этим группам относятся порядка 94 тысяч человек, проживающих в Республике Коми. Обязательная вакцинация декретированных групп граждан уже введена в 24 субъектах Российской Федерации.

«Необходимость введения такой нормы действительно существует, - прокомментировал Владимир Уйба. – У нового штамма вируса «дельта» контагиозность выше, он гораздо заразнее. Один заболевший может заразить 5-6 человек. У него инкубационный период короче. В результате, вы видите, мы растём по заполнению коек гигантскими шагами. Причём «Дельта» протекает сложнее, даже для детей. К сожалению, количество заболевших детей растёт. Если в прошлый период у нас заболевших детей было всего 30-40, в основном в лёгкой форме или бессимптомно, то уже сегодня госпитализирован 51 ребёнок. Поэтому вводить такую норму мы вынуждены, как это сделали 24 региона Российской Федерации, но только после того, когда создадим необходимые условия и будем иметь достаточный запас вакцины».

Напомним, Глава Республики Коми направил письма в адрес заместителя Председателя Правительства России Татьяны Голиковой и в Минздрав России на имя министра Михаила Мурашко с просьбой как можно скорее поставить в Республику Коми дополнительный объём вакцины в количестве 70 тысяч доз.

В Республике Коми медицинскую помощь больным COVID-19 оказывают 1 862 медицинских работника (525 врачей, 1236 средних медицинских работников, 101 младшего медицинского персонала).

Вместе с тем в условиях распространения новой коронавирусной инфекции система здравоохранения региона сталкивается с проблемой отсутствия необходимого количества медицинских работников. Подготовлено ходатайство в Минобороны России об оказании содействия в привлечении специалистов для работы в медицинских организациях Республики Коми.

Также на заседании Республиканского оперативного штаба были рассмотрены предложения по мерам поддержки субъектов малого и среднего предпринимательства, которые могут пострадать в случае введения дополнительных ограничений в связи с ухудшением санитарно-эпидемиологической обстановки в регионе.

3267